Diari Oficial de la Generalitat Valenciana


Sumari del DOGV 8262, del 27-03-2018 (2018/3044)

DECRET 23/2018, de 23 de març, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.
----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2018/03/23/23/dof/vci/html**

### Dades del document

Número de DOGV
:   8262

Data del DOGV
:   27-03-2018

Secció del DOGV
:   I. DISPOSICIONS GENERALS

Número del document
:   2018/3044


Data del document
:   23-03-2018

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria de Sanitat Universal i Salut Pública
    * reglament intern
    * competència administrativa
    * legislació
    * administració regional

DECRET 23/2018, de 23 de març, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat. [2018/3044]  
PREÀMBUL  
  
Per mitjà del Decret 103/2015, de 7 de juliol, del Consell, es va establir l'estructura orgànica de la Presidència i de les conselleries de la Generalitat, modificat en diverses ocasions.  
Amb la finalitat de millorar l'estructura i el funcionament de la Conselleria de Sanitat Universal i Salut Pública, és convenient desdoblar una de les direccions generals amb què compta la Sotssecretaria, i, actualitzar, d'aquesta manera, l'estructura bàsica inicialment dissenyada.  
En conseqüència, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i després de la deliberació prèvia del Consell, en la reunió de 23 de març de 2018,  
  
  
DECRETE  
  
Article únic. Modificació del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
Es modifica l'apartat 2 de l'article 28 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que queda redactat com s'indica en l'annex d'aquest decret.  
  
  
DISPOSICIONS TRANSITÒRIES  
  
Primera  
Fins a l'aprovació de la corresponent modificació del reglament orgànic i funcional respectiu, romandrà vigent el reglament orgànic i funcional actual en allò que no s'opose al que disposa aquest decret.  
  
  
Segona  
Mentre les conselleries competents en matèria de pressupostos i de funció pública no efectuen les corresponents modificacions derivades d'aquest decret, o, si és procedent, d'acord amb el que puga establir, en desplegament d'aquest, el corresponent reglament orgànic i funcional, les unitats i llocs de treball de nivell administratiu, configurats d'acord amb l'anterior estructura, continuaran tramitant aquells assumptes i expedients de les matèries que gestionaven amb anterioritat a l'entrada en vigor d'aquest decret, sense que això siga cap impediment perquè els òrgans superiors o directius exercisquen les competències que els atribueix aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor el mateix dia de l'aprovació.  
  
València, 23 de març de 2018  
  
El president de la Generalitat,  
XIMO PUIG I FERRER  
  
  
  
ANNEX  
  
L'apartat 2 de l'article 28 queda redactat de la manera següent:  
  
«2. De la Sotssecretaria depenen els òrgans directius següents:  
  
a) Direcció General de Recursos Humans  
Assumeix les competències en matèria de planificació dels recursos humans, gestió i tramitació dels assumptes relatius al personal al servei del sistema públic valencià de salut, prevenció de riscos laborals, registre, processos de selecció i provisió, assessorament jurídic i administratiu, relacions sindicals i condicions de treball, així com l'ordenació professional. Així mateix, li correspon exercir la direcció del personal sanitari en virtut del que disposa l'article 69.3 de la Llei 5/1983.  
  
  
b) Direcció General d'Eficiència i Règim Econòmic  
Assumeix les competències en matèria de gestió econòmica, pressupostària i comptable, costos i facturació, infraestructures i el seu manteniment, Junta Central de Subministraments i expedients de contractació per a l'aprovisionament de productes i serveis, així com la coordinació i control de la gestió pressupostària i econòmica de les fundacions i consorcis adscrits a la Conselleria de Sanitat Universal i Salut Pública.  
  
  
c) Direcció General de l'Alta Inspecció Sanitària  
Assumeix les competències en matèria d'inspecció de la cartera de serveis del sistema sanitari valencià, la tutela dels drets i deures de la ciutadania en matèria de salut i la inspecció de centres i serveis sanitaris públics i privats, el control i la inspecció de les prestacions de la Seguretat Social i farmacèutiques, així com el control i vigilància de l'activitat dels departaments de salut en règim de concessió.»


Còpia Permalink ELI